Željeznice Federacije Bosne i Hercegovine

Javno preduzeće Željeznice Federacije Bosne i Hercegovine (JPŽ FBiH) je javno preduzeće u 100%-vlasništvu Federacije BiH sa sjedištem u Sarajevu. Ovo preduzeće je osnovano 2001. odlukom vlade Federacije BiH o spajanju JP Željeznice BiH i JP Željeznice Herceg-Bosne čije se sjedište nalazilo u Mostaru. Ta dva prometna preduzeća su bili nasljednici dijela Jugoslovenskih željeznica, koje su 1992. godine prestali postojati na teritoriji Bosne i Hercegovine. JP Željeznice FBiH Zajedno sa JP Željeznice RS koje su u vlasništvu Republike Srpske čini Željeznice Bosne i Hercegovine.

JPŽ FBiH obavljaju domaći i međuentitetski saobraćaj, te međunarodni promet sa Hrvatskom. Ovo preduzeće osvaja i prihode iz budžeta Federacije Bosne i Hercegovine, namjenjeno za modernizaciju i rekonstrukciju infrastrukture željeznica u Federaciji BiH.

Željeznice su članica Međunarodne željezničke unije od marta 1992. kao pravni nasljednik Željeznica Bosne i Hercegovine. Kod koji je JPŽ FBiH dodijeljen od ove organizacije je 50.

 Historija 
Do 1992. godine rementovane su pruge i ostali dijelovi infrastukture Željeznice u Bosni i Hercegovini. Željeznice Jugoslavije, odnosno bosanskohercegovačke željeznice spadali su u red modernih željeznica Evrope. U ratnom periodu od 1992. do 1995. godine infrastruktura u Bosni i Hercegovini je bila potpuno uništena, pa tako i željeznice. Ukupna materijalna šteta nanesena željeznicama procjenuje se na milijardu američkih dolara. No, do danas su većina pruga, mostova, pružnih postrojenja i kontaktna mreža obnovljenji i uspostavljen saobraćaj na teritoriji cijele Bosne i Hercegovine.

2005. godine Željeznice Federacije Bosne i Hercegovine nabavile su devet garnitura modernih talgo vozova, koji su 2010. godine isporučeni ŽFBH-u.

U augustu 2016. godine Željeznice Federacije Bosne i Hercegovine kupile su Gredelj Revom Dobošnicu, preduzeće koje se bavi proizovdnjom i popravkom željezničkih vozila. Tim potezom, Željeznice Federacije Bosne i Hercegovine su postale jedine željeznice u zemljama bivše SFRJ koje imaju svoju radionicu za proizvodnju i popravku željezničkih vozila.mini|243x243piksel|Talgo garnitura, koja je ŽFBH kupila 2005. godine|lijevo
 Talgo vozovi 
mini|244x244piksel|Tokom rata u BiH uništeni voz
2005. godine su Željeznice Federacije BiH nabavile 9 garnitura novih Talgo vozova, za kojih su se JP Željeznice FBiH zadužile za 66,7 miliona KM kod Vlade Španije, te koji su isporučeni 2010. godine.

Na sastanku između ambasadora Bosne i Hercegovine i predstavnika Talgo kompanije u Madridu i Budimpešti razgovarat će se o mogućnosti da se Talgo vozovi puste na transportnom koridoru 5-C u promet, što predstavnici Talgo kompanije vide kao najbolje rješenje. Održat će se i jedan dodatni sastanak sa predstavnicima Mađarskih željeznica, koji predlažu da se talgo vozovi koriste za dvije relacije: Noću na relaciji Budimpešta - Sarajevo, a preko dana na relaciji Budimpešta - Pečuh, za njegovo održavanje je se angažovala diplomatija Španije.

U međuvremenu održan je i jedan treći sastanak između predstavnika državnog transporta Mađarske i predstavnika ministarstva prometa Hrvatske, na kojem je se razgovaralo o liniji Budimpešta - Sarajevo, koja prolazi kroz Osijek i teretoriju Hrvatske. Idalje se radi na traženju profitabilnog rješenja za Željeznice Federacije Bosne i Hercegovine u vezi ovog problema.

U junu 2016. godine Željeznice FBiH su se odlučile da ipak Talgo garniture puste u promet, te bi se one onda koristile na relacijama Sarajevo - Zagreb i Sarajevo - Banja Luka, a nakon završetka remonta i do Mostara. U prometu u Bosni i Hercegovini će se koristiti 4 garnitura, a preostalih 5 se planiraju iznajmiti Željeznicama Turske. 23. augusta 2016. godine bila je i probna vožnja od Sarajeva do Zenice, a od 26. septembra 2016. godine su u redovnoj upotrebi na relaciji Sarajevo-Doboj.

 Infrastruktura - pruge 
Željeznice Federacije BiH trenutno raspolažu sa sljedećim vrstama pruga:
Vrsta prugeDužinaJednokolosječne pruge540,420 kmDvokolosječne pruge68,453 kmUkupna dužina608,495 km
mini|250x250piksel|Mreža pruga u Bosni i Hercegovini
Pored navedenih pruga, ŽFBIH raspolažu sa 163 željeznička tunela na teritoriji FBiH, te 233 željeznička mosta i 34 željeznička vijadukta.

Ukupna dužina elektrificiranih/neelektrificiranih pruga:
Vrsta prugeDužinaElektrificiranih pruga 440,927 kmNeelektrificiranih pruga   167,568 km

 Infrastruktura - brzine i masa 
mini|318x318piksel|Voz ŽFBH
Dopuštena brzina kretanja putničkih i teretnih vozova na relacijama unutar FBiH (izraženo u km/h):
DionicaPutnički saobraćajTeretni saobraćajDoboj-Zenica-Doboj7050Zenica-Podlugovi-Zenica7050Podlugovi-Rajlovac-Podlugovi7050Sarajevo-Konjic-Sarajevo7050Konjic-Mostar-Konjic8050Mostar-Čapljina-Mostar10070Brčko-Bos. Poljana-Brčko5050Bos. Poljana-Banovići-Bos. Poljana -50Tuzla-Dobošnica-Tuzla -50Živinice-Kalesija-Živinice -50Otoka Bosanska-Bihać-Otoka Bosanska5050Bihać-Martin Brod-Bihać -50
alt=Električni voz ŽFBH u Zenici|mini|293x293piksel|Električni voz ŽFBH u Zenici
mini|Voz u Maglaju
Dopuštena masa vozova i tereta na relacijama unutar FBiH (izraženo u tonama):
DionicaOdlazakPovratakDoboj-Zenica-Doboj14502000Zenica-Podlugovi-Zenica14502000Podlugovi-Rajlovac-Podlugovi14502000Sarajevo-Konjic-Sarajevo10151015Konjic-Mostar-Konjic20001015Mostar-Čapljina-Mostar20001765Dobošnica-Tuzla20001800Brčko (Bukovac) - Bos. Poljana14001400Bosanska Poljana - Banovići11301500Živinice - Kalesija (Zvornik)15001300B. Novi (B.Otoka) - Martin Brod14002000
mini|248x248piksel|Lokomotiva ŽFBH-a tipa 212

 Lokomotive i vagoni 
Željeznice FBiH trenutno posjeduju sljedeće dizelske i električne lokomotive i putničke vagone:
ModelTipPorijekloStatusŽFBH serija 441Električna lokomotivaJugoslavijaU upotrebiŽFBH serija 411EMUMađarskaU upotrebiŽFBH serija 661Dizelska lokomotivaUSAU upotrebiŽFBH 212Dizelska lokomotivaNjemačkaU upotrebiTalgo 7Putnički vagoniŠpanijaU upotrebi

 Podaci o prevezenoj robi i putnicima 
ŽFBH najveću dobit ostvra kroz robni promet; jer su za industriju ŽFBH vrlo važne: Najviše hemijska industrija i rudnici u Tuzli, željezara ArceloorMittal-a u Zenici i Aluminij iz Mostara koriste usluge robnog prometa Željeznica Federacije Bosne i Hercegovine.

Putnički promet ima mali udio u ukupnom prihodu Željeznica FBiH, te ŽFBH is njega čak dobiva i finansijske gubitke.

 Robni promet 
Na ovom dijagramu je prikazan obim robe u tonama (t) na prugama Javnog preduzeća Željeznice Federacije Bosne i Hercegovine u periodu od 1991. do 2015. godine.

U željezničkom teretnom prijevozu u periodu januar-mart 2016. godine prevezeno je 1.955.000 tona robe, a ostvareno 164.921.000 tonskih kilometara, što je u odnosu na isti period 2015. godine manje za 7% tona prevezene robe i manje za 22,3% tonskih kilometara.

 Putnički promet 
U 2014. godini ukupno je provezeno 357.404 putnika, što je za 13,99% manje u odnosu na 2013. godinu i za 23,93% manje u odnosu na plan za 2014. godinu. Ostvareno je ukupno 22.616.834 putničkih kilometara, što je za 9,64% manje u odnosu na 2013. godinu a po planu manje za 23,93% u odnosu na plan 2014. godine.
mini|Voz u Sarajevu
U periodu januar-mart 2016. godine prevezeno je 60.000 putnika i ostvareno oko 2.872.000 putničkih kilometara, što je u odnosu na isti period 2015. godine manje za 20%, a putnički kilometri manji su za čak 34,8%. Na smanjenje obima putničkog saobraćaja doprinosi i projekat rekonstrukcije pruge Sarajevo-Bradina u dužini od oko 30 km, koje traje od januara 2015. do augusta 2016. godine.

 Investicije u infrastrukturu (2010.-) 

 Adaptacija staničnih zgrada 
ŽFBH su 2011. godine započele projekat rekonstrukcije 28 staničnih zgrada i izgradnje visokih perona za potrebe Talgo putničkih vagona. Vrijednost pomenutih radova je oko 2,4 miliona KM, dok su sredstva obezbjeđena iz sindiciranog kredita dobivenog u okobru 2010. godine. Ovim projektom su obuhvaćene sljedeće stanične zgrade: Tuzla, Živinice, Ljubače, Bukovac, Mramor, Lukavac, Kreka, Banovići, Maglaj, Zavidovići, Nemila, Drivuša, Kakanj, Visoko, Semizovac, Rajlovac, Drežnica, Ovčari, Bradina, Konjic, Čelebići, Jablanica, Raštani, Žitomislići i Šurmanci. Obim radova na staničnim zgradama se razlikuje od stanice od stanice u zavisnosti od stepena oštećenja objekta i same degradacije.
mini|Voz u Tuzli (2019)

 Rekonstrukcija pruge Sarajevo-Bradina 
U januaru 2015. godine, ŽFBH i italijanska kompanija GFC potpisali su ugovor o rekonstrukciji željezničke pruge Sarajevo-Bradina, ukupne dužine od oko 30 km. Vrijednost pomenute rekonstrukcije iznosi više od 25 miliona eura. Projekat finansira Evropska banka za obnovu i razvoj (EBRD). Završetak radova na ovoj dionici je planiran za august 2016. godine. Rekonstrukcija ove pruge bi značila i povećanje dopuštene brzine kretanja na ovoj relaciji.

 Organizacija 

 Rukovodstvo 
Predsjednik uprave - Generalni direktor - Enes Džafić
 Izvršni direktor za poslove željezničke infrastrukture - Mario Kozina,
 Izvršni direktor za poslove željezničkog operatora - Rifat Čabrić
 Izvršni direktor za ekonomske poslove - Antonija Putica
 Izvršni direktor za pravne poslove- Kenan Alijagić
 Izvršni direktor za poslove razvoja i investicija - Rešad Mandžo 

 Nadzorni odbor 
mini|Voz u Tuzli
Članovi Nadzornog odbora ŽFBiH:

 Ivana Tomović – predsjednik Nadzornog odbora
 Nisvet Mujanović – član
 Ibrica Čevra – član
 Tomislav Galić – član
 Jasmina Hadžić – član
 Asmira Hujdurović-Ibrišimović – član
 Amir Šibić – član 

 Također pogledajte 
 JP Željeznice RS
 Željeznički saobraćaj u Bosni i Hercegovini
 Historija željeznice u Bosni i Hercegovini

 Reference  

 Vanjski linkovi 

 Zakon o osnivanju JP Željeznice FBiH na stranici fbihvlada.gov.ba.
 Službena stranica – zfbh.ba.
 Upravni odbor na stranici zfbh.ba.
 Usprkos katastrofalnom stanju željeznice u BiH izvan kontrole države - Poslovni dnevnik
 Željeznice FBiH: Stigli prvi talgo vozovi | Radio Sarajevo
 I nakon pet godina: Talgo vozovi još na sporednom kolosijeku | Radio Sarajevo
 Željeznica F BiH uvećala prihod - Poslovni dnevnik

Kategorija:Željezničke kompanije
Kategorija:Željeznički saobraćaj u Bosni i Hercegovini
Kategorija:Kompanije osnovane 2001.